CELEX: 32004D0786(01)
Language: et
Date: 2004-11-18 00:00:00
Title: 2004/786/EÜ: Komisjoni otsus, 18. november 2004, millega muudetakse otsust 92/471/EMÜ veiseembrüote importimiseks vajalike näidisveterinaarsertifikaatide osas (teatavaks tehtud numbri K(2004) 4380 all) (EMPs kohaldatav tekst)

23.11.2004   
            
            
               ET
            
            
               Euroopa Liidu Teataja
            
            
               L 346/32
            
         
      KOMISJONI OTSUS,
   18. november 2004,
   millega muudetakse otsust 92/471/EMÜ veiseembrüote importimiseks vajalike näidisveterinaarsertifikaatide osas
   (teatavaks tehtud numbri K(2004) 4380 all)
   (EMPs kohaldatav tekst)
   (2004/786/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 25. septembri 1989. aasta direktiivi 89/556/EMÜ loomatervishoiunõuete kohta, millega reguleeritakse koduveiste embrüote ühendusesisest kaubandust ja importimist kolmandatest riikidest, (1) eriti selle artikli 9 lõike 1 punkti b,
   ning arvestades järgmist:
   
               (1)
            
            
               Komisjoni 2. septembri 1992. aasta otsuses 92/471/EMÜ (loomatervishoiunõuete ja veterinaarsertifikaatide kohta veiseembrüote impordil kolmandatest riikidest) (2) sätestatakse, et liikmesriigid võivad lubada importida üksnes veiste embrüoid, mis vastavad nimetatud otsuse A ja B lisa I osas sätestatud veterinaarsertifikaatides esitatud garantiidele.
            
         
               (2)
            
            
               Direktiivis 89/556/EMÜ sätestatud loomatervishoiunõuded veiste embrüote ühendusesiseks kaubanduseks on rangemad kui selliste embrüote importimisel kohaldatavad nõuded.
            
         
               (3)
            
            
               Direktiivi 89/556/EMÜ alusel tohib veiste embrüoid saata ühe liikmesriigi territooriumilt teise liikmesriigi territooriumile üksnes juhul, kui need on eostatud kunstliku viljastamise või in vitro viljastamise tulemusel seemendusjaamas asuva doonorspermaga või sperma säilitamise keskuses ladustatava spermaga, kui need keskused on saanud pädeva asutuse heakskiidu vastavalt nõukogu 14. juuni 1988. aasta direktiivile 88/407/EMÜ, millega sätestatakse koduveiste sügavkülmutatud sperma ühendusesisese kauplemise ja impordi suhtes kohaldatavad loomatervishoiunõuded. (3)
               
            
         
               (4)
            
            
               Kuigi Rahvusvahelise Embrüosiirdamise Ühingu (IETS) hinnangul on teatavate nakkushaiguste edasikandumine embrüote kaudu vähetõenäoline, kui embrüoid käsitletakse kogumise ja edastamise vahepeal nõuetekohaselt, tuleks viljastamiseks kasutatava sperma suhtes siiski võtta asjakohaseid kaitsemeetmeid.
            
         
               (5)
            
            
               Loomade tervishoiu huvides on vaja, et veiste embrüote importimisel kehtiksid samad tingimused kui nende embrüote ühendusesiseses kaubanduses, eelkõige viljastamisel kasutatava sperma suhtes, mis peaks vastama direktiivile 88/407/EMÜ.
            
         
               (6)
            
            
               Seepärast tuleks otsust 92/471/EMÜ vastavalt muuta.
            
         
               (7)
            
            
               Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 92/471/EMÜ A ja B lisa muudetakse kooskõlas käesoleva otsuse lisaga.
   Artikkel 2
   Käesolevat otsust kohaldatakse alates 26. novembrist 2004.
   Artikkel 3
   Käesolev otsus on adresseeritud liikmesriikidele.
   
      Brüssel, 18. november 2004
      
         
            Komisjoni nimel
         
         
            komisjoni liige
         
         David BYRNE
         
      
   
   
      (1)  EÜT L 302, 19.10.1989, lk 1. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).
   
      (2)  EÜT L 270, 15.9.1992, lk 27. Otsust on viimati muudetud otsusega 2004/52/EÜ (ELT L 10, 16.1.2004, lk 67).
   
      (3)  EÜT L 194, 22.7.1988, lk 10. Direktiivi on viimati muudetud komisjoni otsusega 2004/101/EÜ (ELT L 30, 4.2.2004, lk 15).
   
      LISA
      Otsuse 92/471/EMÜ A ja B lisa muudetakse järgmiselt.
      
                  1.
               
               
                  A lisa I osa asendatakse järgmisega:
                  
                     
                  
                     
               
            
                  2.
               
               
                  B lisa I osa asendatakse järgmisega: